ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013302
ขอให้ปรับปรุงระบบการให้บริการของสำนักงานเขตหนองจอก กรุงเทพมหานคร เนื่องจากผู้ร้องแจ้งว่า วันที่ 31 มีนาคม 2566 เวลาประมาณ 14.00 น. ผู้ร้องได้เดินทางไปยังสำนักงานเขตหนองจอก เพื่อดำเนินการทำบัตรประชาชนใหม่ จึงได้ติดต่อเจ้าหน้าที่ฝ่ายประชาสัมพันธ์และเจ้าหน้าที่ได้สอบถามกับทางผู้ร้องว่า ''จองคิวแล้วหรือยัง'' ผู้ร้องกล่าวว่า ยังมิได้ทำการจองแต่อย่างใด และเจ้าหน้าที่แจ้งว่า ขณะนี้คิวเต็มแล้ว เนื่องจากทางสำนักงานเขตหนองจอกมีการรองรับผู้ใช้บริการจำนวน 120 คิวต่อวัน การเดินทางครั้งนี้ทำให้ผู้ร้องเสียเวลาเป็นอย่างมาก ซึ่งมีข้อเสนอนำไปปรับปรุงการให้บริการ คือ ทางสำนักงานฯ ไม่จำเป็นต้องกำหนดคิวหากประชาชนจะเข้าใช้บริการ สามารถเข้าใช้บริการได้ทันทีและเจ้าหน้าที่ควรดำเนินการใช้ประชาชนให้ทันทีเช่นกัน โดยให้บริการจนถึงเวลาเลิกงานของราชการ หรือเปิดการรองรับประชาชนที่มิได้กดจองคิวไว้ เพื่ออำนวยความสะดวกให้แก่ประชาชนที่เข้าใช้บริการ จึงประสงค์ให้หน่วยงานที่เกี่ยวข้องปรับปรุงระบบการให้บริการของสำนักงานเขตหนองจอก กรุงเทพมหานคร (ผู้ร้องประสงค์ให้เปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata